Pastoralis regiminis necessitate compellimur ut ecclesiarum causis potius quam curis caeteris insistamus. Inde est quod ego Alanus Dei gratia Autisiodorensis episcopus, notum fieri volo presentibus et futuris quod Josbertus Rufus et Petrus Bernardi sextam partem territorii de Toire quam habebant communem cum Narjoto Alexandri, Hugone de la Forest, Richardo de Leinset, domina Maria filia domini Arnaudi de Tociaco, domina Jubelina de Chessein et Beatrice matre uxoris Odonis de Lescheriis, sicut eadem terra dividitur et clauditur his terminis : a quercu videlicet de Campo senex sicut divisa est per metas et signa per devexum montis Viennensis et tendit ad terram de Annai et per desubtus villam seccam ad terram de Soiriis usque ad concesum de Aquosis et inde per desuper puteum de Passeliriis sicut indicum viae demonstrat quae tendit a fossa Gelet ad ecclesiam de Soiriis et sicut partitur communitatibus de Passeleriis et tendit ad locum qui vocatur Posteceolum, inter terram Regniacensium et terram sanctae Mariae de Monasteriis et inde usque ad praedictam quercum in Campo senex sicut demonstrant positae metae, fratribus de Regniaco eorumque successoribus libere et perpetuo [jure] possidendam omni cessante reclamatione ad disponendum vel faciendum in jam dicta parte territorii prout voluerint, pro salute animarum suarum et antecessorum suorum, dederunt et concesserunt ad censum siquidem duorum solidorum qui in festivitate sancti Remigii per singulos annos eis sunt reddendi, perceptis in primo de beneficio domus Regniacensis octo libris et sex solidis et octo denariis. Hanc autem concessionem et adcensiam laudavit domina Maria filia domini Arnaldi a qua Josbertus Rufus totam illam sextam partem tenebat et etiam Petrus Bernardi. Praeterea praefatus Josbertus concessit coram omnibus astantibus quorum nomina in presenti pagina subsequuntur ut si, aliquando orta inde calumpnia, praenominatis fratribus garantiam non posset portare, ab eisdem fratribus pars illa census quae ei annuatim competit, tandiu retineretur, donec calumpnia illa per se aut per suos qui ejus vicem supplerent, sopiretur. Sed et sua omnia in potestate domini Fornirii de Droia devenire vel cujuslibet alterius cui a praedictis fratribus praecipiretur, concessit donec a calumpnia quae propter hoc enurgeret, praefata domus liberaretur. Hujus rei testes sunt : Odo de Draciaco, Girardus Grossus, Teodericus de Oana, Narjotus Alexandri, milites. Porro uxor praefati Josberti nomine Gila sed et laudaverunt Felina ejus, Seguinus Saldagat et filiae ejus Jubelina Soia, Odelina Miraculum. Cujus laudationis testest sunt : Odo de Draciaco, Ranus de Tociaco et Clarinus frater ejus, Rainaldus Bubulcus, Hugo Cabri, Rainaldus Botilupi. Ut autem concessio ista et adcensia rata et firma habeatur, presentis litteris testimonio et sigilli nostri auctoritate, mandato praedictorum virorum Josberti et Petri qui hoc fecerunt et sicut scriptum est concesserunt…